open-index/open-wikipedia-markdown huggingface dataset:
Pekka Haavisto

**Pekka Olavi Haavisto** (* 23. marec 1958, Helsinky) je fínsky politik z fínskej strany Zelená liga.

## Politická kariéra
Havisto bol členom fínskeho parlamentu v rokoch 1987-1995 a počas rokov 1993-1995 bol predsedom Zelenej ligy. V prvej vláde Paava Lipponena (1995-1999) sa stal ministrom životného prostredia a zároveň bol prvým európskym ministrom zo strany zelených, ktorý mal ministerstvo životného prostredia na starosti. V rokoch 1999-2005 pracoval pre OSN a viedol program OSN pre životné prostredie. V roku 2007 sa vrátil späť do fínskeho parlamentu.

V roku 2012 sa zúčastnil fínskych prezidentských volieb. V prvom kole získal 18,8% hlasov, a postúpil tak spolu so Saulim Niinistöm do druhého kola, kde prehral s 37,4% hlasov.

## Osobný život
Pekka Haavisto vyštudoval politológiu na Helsinskej univerzite. Od roku 2002 žije v registrovanom partnerstve s Antoniom Flory, ktorý pôvodom pochádza z Ekvádoru.

## Referencie

## Iné projekty

## Externé odkazy
* Oficiálne stránky

## Zdroj
* 

Kategória:Fínski politici
Kategória:Osobnosti z Helsínk
Kategória:Ministri životného prostredia Fínska
Kategória:LGBT politici
Kategória:Absolventi Helsinskej univerzity
Sofi Oksanenová

**Sofi Oksanenová** (* 7. január 1977, Jyväskylä, Fínsko) je fínska spisovateľka fínsko-estónskeho pôvodu.

## Život
Narodila sa vo Fínsku v rodine fínskeho otca a estónskej matky, ktorá v roku 1970 emigrovala zo Sovietskeho zväzu. Vyštudovala literatúru na Jyväskylskej a Helsinskej univerzite. Neskôr študovala dramaturgiu na Divadelnej akadémii v Helsinkách.

V roku 2009 ju najväčší estónsky denník Postimees vyhlásil Osobnosťou roka. Estónsky prezident Toomas Hendrik Ilves jej v roku 2010 udelil Rad kríža krajiny Panny Márie štvrtého rádu.

## Dielo
* 2003 *Stalinovy krávy* (Stalinin lehmät), český preklad Linda Dejdarová, Odeon, 2012, ISBN 978-80-207-1405-3
* 2005 *Baby Jane*
* 2008  – pôvodne divadelná hra z roku 2007, prepracované ako román v roku 2008. V Českom rozhlase spracované ako dvanásťdielne čítanie na pokračovanie v roku 2012 v rámci projektu Severský rok. Preklad: Jan Petr Velkoborský dramatizácia: Vladimíra Bezdíčková, réžia Aleš Vrzák, čítajú: Miroslav Táborský, Daniela Kolářová a Magdaléna Borová.

## Ocenenie diela
Dielo *Očista* bolo ocenené:
* 2008 Cena Finlandia
* 2009 Runebergova cena
* 2010 Literárna cena Severskej rady
* 2010 Prix Femina Étranger (prvé fínske dielo, ktoré túto cenu získalo)

## Referencie

* 

## Iné projekty

## Externé odkazy
* Oficiálne stránky
* Fínka, ktorá Estóncom perie dejiny - rozhovor so Sofi Oksanen (MF Dnes, 28.12. 2010) 

Kategória:Fínski spisovatelia
Kategória:Absolventi Helsinskej univerzity
Kategória:Nositelia Radu kríža zeme Panny Márie
Svatava Antošová

**Svatava Antošová** (* 3. jún 1957, Teplice) je česká lesbická poetka, prozaička a novinárka. 

## Život
Vyštudovala gymnázium a Strednú knihovnícku školu. Prešla radom manuálnych aj intelektuálnych profesií (magazín Cosmopolitan, smaltovňa riadu), pracovala v Mestskej knižnici v Tepliciach, v rokoch 20052008 bola na voľnej nohe. Od roku 2009 je redaktorkou literárneho časopisu *[[Tvar (časopis)|Tvar]]*.

Knižne debutovala v zborníku *Zelené peří* (Mladá fronta 1987). Publikovala aj v časopisoch: Dotyky, Iniciály, Kmen, Literární měsíčník, Literární noviny, Revue Teplice, Tvar, Dekadent Geniální a i. Nasledovali samostatné básnické zbierky. Svojou poéziou je zastúpená v antológii severočeskych autorov *Od břehů k horám* (Votobia 2000).

## Dielo
* *Kalendář šestého smyslu*
* *Říkají mi poezie*
* *Ta ženská musí být opilá*
* *Tórana*
* *… aniž ťala hlavou*
* *Ještě mě nezabíjej* (2005) – s podtitulom Dvanáct nekrofilních grotesek a jedna černá pohádka
* *Dáma a švihadlo* (2004) – s podtitulom „lesbicko-killerská parodie s autobiografickými prvky“
* *Nordickou blondýnu jsem nikdy nelízala* (2005)
* *Vlčí slina* (2008) – básnická skladba vznikajúca v r. 1996 – 2006
* *Skoby* (2012) – próza

## Externé odkazy
* Svatava Antošová v Slovníku českej literatúry po roku 1945
* Portál českej literatúry 
* Skupina XXVI - Svatava Antošová 
* Životopis v magazíne Lesba.cz

## Zdroj

Kategória:Osobnosti z Teplíc
Kategória:Českí básnici
Kategória:České LGBT osobnosti
Beck, Bogert & Appice

**Beck, Bogert & Appice** bola hard rocková superskupina, ktorú založil gitarista Jeff Beck premenovaním formácie The Jeff Beck Group. Trio, okrem neho tvorili: basgitarista Tim Bogert a bubeník Carmine Appice, ktorí predtým spolu hrali v skupinách Vanilla Fudge a Cactus. Skupina vznikla v roku 1972. V roku 1973 absolvovala miniturné po Japonsku. Začiatkom roka 1974, počas nahrávania svojho druhého štúdiového albumu, sa rozpadla.

## Diskografia
### Štúdiové albumy
*[[Beck, Bogert & Appice (album)|Beck, Bogert & Appice]]* - Epic EQ-32140 (1973)

## Albumy naživo
*[[Live in Japan (Beck, Bogert & Appice album)|Beck, Bogert & Appice Live (in Japan)]]* - Epic 22001 (1973)

## Malé platne
*"Black Cat Moan"/"Livin" Alone  Epic EPC 1255 (UK, 1972)
*"I'm So Proud"/"Oh To Love You" Epic 10998 (USA, 1973)
*"Lady/Oh To Love You" Epic 11027 (USA, 1973)

## Literatúra
*Hjort, Chris and Hinman, Doug. *Jeff's book : A chronology of Jeff Beck's career 1965–1980 : from the Yardbirds to Jazz-Rock*. Rock 'n' Roll Research Press, (2000). ISBN 0-9641005-3-3
*Carson, Annette. Jeff Beck: Crazy Fingers. Backbeat books (2002) ISBN 0-87930-632-7

## Referencie



Kategória:Britské hudobné skupiny
Kategória:Hardrockové hudobné skupiny
Kategória:Bluesrockové hudobné skupiny
Aleš Cibulka

**Aleš Cibulka** (* 25. marec 1977, Sokolov) je český televízny a rozhlasový moderátor a publicista.

## Kariéra
Začínal v roku 1992 ako rozhlasový moderátor v karlovarskom súkromnom rádiu Diana. Dva roky pôsobil v Televízii Nova, kde moderoval reláciu *Snídaně s Novou*. 

Od roku 1998, keď ukončil svoje štúdiá na Vyššej odbornej škole hereckej, sa stal spolupracovníkom a neskôr aj zamestnancom Českej televízie, kde moderoval reláciu *Dobré ráno s ČT*. S kolegyňou Magdou Reifovou moderoval pre Českú televíziu zemepisnú súťaž pre deti *Baťoh* a spoločne s Ivanou Andrlovou a Zbyškom Pantůčkom účinkuje aj v relácii venovanej českému jazyku *O češtině*.

Jeho hlas bol známy aj z relácií *Dobré jitro s Českým rozhlasem*, *Host do domu* a *Tobogan*. Potom, čo Yvonne Přenosilová ako jeho hosť relácie *Host do domu* začiatkom mája 2006 povedala, že (vtedajší premiér) „pán Paroubek, ako hovorím, sa trošku hrá na Mussoliniho...“, bol z programu odvolaný a mohol naďalej moderovať už iba zábavné programy (*Tobogan*).

Dvakrát spoločne s Jiřinou Jiráskovou moderoval slávnostné vyhlasovania cien *[[TýTý]]*. Každý rok moderuje detskú súťaž *Zlatý oříšek*.

Okrem tejto činnosti pôsobí aj ako umelecký publicista; napísal celkom 3 knihy, z toho dve životopisné knihy o českej herečke Nataši Gollovej a jednu knihu o Zdenke Sulanovej.

Po dlhej známosti uzavrel v roku 2008 registrované partnerstvo s Michalom Jagelkom.

V Českej televízii moderoval napr. aj reláciu *Kolo plné hvězd*, kam pozýval známe osobnosti, ktoré si na „kolese plnom hviezd“ vytáčali zábavné scénky z rôznych relácií.

Od roku 2012 moderuje každodennú súťaž *Česká tajenka* a od roku 2013 je tiež sprievodcom talk show *Sejdeme se na cibulce*, ktorú vždy v sobotu vysiela TV Barrandov.

## Knihy
* 2002: *Nataša Gollová – život tropí hlouposti*, ISBN 80-86631-00-1
* 2003: *Nataša Gollová 2 – Černobílé vzpomínání*, ISBN 80-86631-07-9
* 2005: *Zdenka Sulanová – utajená hvězda*, ISBN 80-86631-31-1

## Referencie

* 

## Externé odkazy
* Stránky Českej televízie

Kategória:Českí rozhlasoví moderátori
Kategória:Českí televízni moderátori
Kategória:Českí publicisti
Kategória:České LGBT osobnosti
Kategória:Osobnosti zo Sokolova
Zoe Hauptová

Doc. PhDr. **Zoe Hauptová**, CSc. (* 9. február 1929, Brno – † 23. január 2012, Praha) bola česká slavistka, paleoslovenistka, editorka, prekladateľka, vysokoškolská pedagogička a redaktorka *Slovníku jazyka staroslověnského* (od roku 1973 jeho hlavná redaktorka). 

## Život
Zoe Hauptová vyštudovala Filozofickú fakultu Karlovej univerzity v Prahe, absolutórium v ​​roku 1952, doktorát potom v roku 1953. Roku 1958 získala na tej istej fakulte titul CSc.. Prednášala na Pedagogickej fakulte Univerzity Jána Evanjelistu Purkyně v Ústí nad Labem, kde sa v roku 1990 habilitovala.

Jej partnerkou bola Petra Fischerová.

## Dielo
* 
* 
* 
* 
* 

## Referencie

* 

## Externé odkazy
* Zoe Hauptová na portáli Kdo je kdo v české slavistice
* Nekrológ na stránkach Akademického bulletinu AV ČR 

Kategória:Absolventi Filozofickej fakulty Karlovej univerzity
Kategória:Českí slavisti
Kategória:Českí prekladatelia
Kategória:Českí univerzitní profesori
Kategória:Osobnosti z Brna
Kategória:České LGBT osobnosti
Cyprián Majerník

**Cyprián Majerník** (* 24. november 1909, Veľké Kostoľany – † 4. júl 1945, Praha) bol slovenský maliar pôsobiaci v Prahe, predstaviteľ Generácie 1909.

## Rodina
* otec Michal Majerník
* matka Jana rod. Chnápko

## Život a tvorba
V jeho osude a v jeho dielach sa odzrkadľuje údel doby, kultúrnopolitické dianie, hospodárska kríza, či tábory smrti, vplývajú na tvorivé výsledky maliara. Hlavnými hrdinami diel sa stali utečenci, vyhnanci, jazdci-osloboditelia. 

V roku 1940 usporiadal v Alšovej sieni Umeleckej besedy druhú samostatnú výstavu, poslednú za svojho života. Najdôležitejším obrazom, ktorý hovorí o svedectve Majerníkovej generácie je obraz *Hliadka*.

Napriek tomu, že Majerník zasadil korene v Čechách, neprerušil kontakt so Slovenskom. V apríli 1941 prišiel na Slovensko za rodičmi a umeleckými druhmi. Vyhľadávala ho tlač a koncom roku 1942 získal verejné uznanie – výročnú cenu Umeleckej besedy za obraz *Jazdci*. 

V roku 1943 opäť cestoval na Slovensko a jeho prítomnosť utužila kultúrnopolitickú spoluprácu medzi dvoma vetvami Generácie 1909, bratislavskou a pražskou.

Ku koncu vojny sa jeho stav veľmi zhoršil. Často podliehal depresiám. Po oslobodení Československa dostal osvedčenie z výtvarného odboru Umeleckej besedy o politickej spoľahlivosti. 

Roku 1945 sa oženil so svojou dlhoročnou družkou, žiadal o byt, vlastne všetko čo by mohlo nasvedčovať záujmu o život. Toho istého roku spáchal samovraždu skokom z okna bytu. Jeho pohreb sa stal manifestom družby Slovenska a Česka.

## Samostatné výstavy
* 1989 - *Cyprian Majerník: Výber z celozivotného diela*, Trnava, Galéria Jána Koniarka
* 2009 - *Cyprián Majerník*, Bratislava, Galéria mesta Bratislavy
* 2010 - *Cyprián Majerník*, Liptovská galéria Petra Michala Bohúňa, Liptovsky Mikuláš

## Kolektívne výstavy (výber)
* 1946 - *Trente ans de peinture Tchécoslovaque*, Musée National de l'Orangerie Paris (FR)
* 1957 - *IV Bienal Do Museu De Arte Moderna De São Paulo*, São Paulo (BR)

## Galéria

Majernik-pict.jpg|Cyprian Majernik
Majerník-litografie Don Quijote-1944.jpg|Litografia Don Quijote od Cypriána Majerníka
Majernik-Quijote1940.jpg|Don Quijote 1940
Majernik-Quijote1942.jpg|Don Quijote 1942


## Iné projekty

## Externé odkazy
* Záznam o narodení a krste v matrike
* Tvorba Cypriána Majerníka na stránke webumenia.sk
* Artfacts.net 

## Zdroj
PETERAJOVÁ,Ľudmila: *Cyprián Majerník.* Bratislava: Tatran, 1981. 224 s. TS09. 61-216-81

Kategória:Slovenskí maliari
Kategória:Osobnosti z Veľkých Kostolian
Kategória:Osobnosti s ulicami
Kategória:Obete samovrážd
Kategória:Pochovaní v Prahe
Michal Jagelka

**Michal Jagelka** (* 17. apríl 1977, Praha) je český dabér, moderátor a herec.

## Život
Vyštudoval hudobno-dramatický odbor na Pražskom konzervatóriu. Študoval tiež Právnickú fakultu Karlovej univerzity.

Dabingu sa venuje od svojich 12 rokov. Medzi zahraničných hercov, ktorých často dabuje, patrí Leonardo DiCaprio, Matt Damon, Orlando Bloom, Brendan Fraser a David Faustino. Moderovať začínal v relácii Českej televízie *Vega* (1994), na Prima TV moderoval *Autosalon* (2002) a na TV Nova spolu s Michaelou Dolinovou tvoril moderátorskú dvojicu *Snídaně s Novou* (2002). Herecky sa uplatňuje takmer výhradne v televíznych filmoch a seriáloch.

Zaujíma sa tiež o politiku. V roku 2006 kandidoval za Občiansku demokratickú stranu do zastupiteľstva Mestskej časti Praha 9.

Po sedemročnej známosti uzavrel v roku 2008 registrované partnerstvo s moderátorom Alešom Cibulkom. 

V roku 2018 načítal audioknihu My děti ze stanice ZOO (vydala Audiotéka), Cesta vlka (vydala Audiotéka). V roku 2019 načítal Ultramaratonec (vydala Audiotéka), Krev pro Rusalku (vydala Audiotéka), Den, kdy došly prachy (vydala Audiotéka), Federer – portrét tenisové legendy (vydala Audiotéka). V roku 2020 načítalů tiež titul Kmotr Mrázek I., II.,III. (vydala Audiotéka), Černá labuť (vydala Audiotéka) a titul Ogilvy o reklamě v digitálním věku (vydala Audiotéka).

## Filmografia
* 1995: *Nováci* (seriál)
* 1996: *Hospoda* (seriál)
* 1998: *Na lavici obžalovaných justice* (seriál)
* 1998: *O modrém ptáčku*
* 2000: *Sjezd abiturientů*
* 2002: *Hvězda života*
* 2002: *[[Kameňák]]*
* 2005: *Ulice* (seriál)

## Externé odkazy
* 
* 

## Zdroj

Kategória:Českí dabingoví herci
Kategória:Českí filmoví herci
Kategória:Českí televízni herci
Kategória:Českí televízni moderátori
Kategória:České LGBT osobnosti
Kategória:Osobnosti z Prahy
Alfred Tysoe

**Alfred Ernest Tysoe** (* 21. marec 1874, Padiham, Spojené kráľovstvo – † 26. október 1901, Blackpool, Spojené kráľovstvo) bol britský atlét, bežec na stredné a dlhé trate, dvojnásobný olympijský víťaz.

## Športové úspechy
Prvé športové úspechy zaznamenal v roku 1896, keď vyhral majstrovstvá severných grófstiev Anglicka v behoch na 1000 yardov a jednu míľu. O rok neskôr sa stal anglickým šampiónom v behu na 1 a 10 míľ. V rokoch 1899 a 1900 získal titul v behu na 880 yardov.

Krátko pred olympiádou v Paríži v roku 1900 vytvoril svetový rekord v behu na 800 metrov časom 1:57,8. Na olympiáde štartoval preto ako favorit. Nesklamal a zvíťazil s jasným náskokom pred druhým Johnom Creganom z USA. Druhý olympijský titul získal v súťaži družstiev v behu na 5000 metrov ako člen zmiešanej štafety (okrem neho boli jej členmi Briti Charles Bennett, John Rimer, Sidney Robinson a Austrálčan Stanley Rowley).

Rok po olympijskom víťazstve zomrel Alfred Tysoe na zápal pľúc.

## Externé údaje
* Profil na sports-reference.com 

## Zdroj

Kategória:Britskí olympijskí víťazi
Kategória:Britskí bežci na 5 000 m
Kategória:Britskí bežci na 800 m
Kategória:Úmrtia na pneumóniu
Gold Dust

„**Gold Dust**“ je skladba britského drum and bassového producenta DJa Fresha. Bola vydaná ako treté singel z jeho druhého albumu *[[Kryptonite]]*. Verzia skladby z roku 2010 dosiahla 24. miesto v rebríčku UK Singles Chart. Videoklip k skladbe režíroval Ben Newman. V roku 2012 vytvoril britský DJ Shy FX reedíciu, ktorá dosiahla 22. miesto v UK Singles Chart a 39. miesto v rebríčku Irish Singles Chart. Predaje všetkých verzií dosiahli 400 000 predaných kópií, čím získal zlatú platňu, hoci sa nikdy nedostal do prvej dvadsiatky rebríčka UK Singles Chart.

## Hudobné video
Oficiálne hudobné video bolo natočené v Brooklyne, Brownsville Project a zameriava sa na výkony skupiny Jumpers in Command. Vo videu predvádza táto skupina aktivity ako skejtbording, skipping alebo free running.

## Zoznam skladieb

## Pozície v rebríčkoch

### Koncoročné pozície v rebríčkoch

## História vydaní

## Referencie

## Preklad

Kategória:Single z 2008
Kategória:Single z 2010
Kategória:Piesne DJa Fresha
Jiří Jánský

**Jiří Jánský** (* 3. august 1941, Česká Třebová) je český historik, venujúci sa najmä stredovekým dejinám v priestore česko-bavorskej hranice. V súčasnosti vyučuje na pražskom gymnáziu Nad Alejí.

Ústrednou témou Jánskeho kníh je vývoj v oblasti západných Čiech, a najmä česko-bavorskej hranice v čase vrcholného a neskorého stredoveku a raného novoveku z pohľadu cezhraničných česko-nemeckých vzťahov, vzájomných konfliktov a diplomatických aktivít. Možno povedať, že Jánskeho publikácie prispievajú k pokiaľ možno neutrálnemu skúmaniu spoločnej česko-nemeckej histórie a do značnej miery rúcajú mýty o "dobrých Čechoch" a "zlých Nemcoch", či naopak. Podrobným popisom vykresľujú realitu stredovekého konania a uvažovania v jeho surovom pragmatizme a nevdojak ju tak zbavujú mytizujúcich významov.

V rámci svojho zamerania sa Jánský podieľa na archeologickom prieskume hradu Rýzmberk v juhozápadných Čechách, prípadne ďalších hradov v okolí (Osvračín, Starý a Nový Herštejn). V spolupráci s Asociáciou grafológov ČR sa tiež venuje histórii písma.

## Publikácie
* *Z dob králů dvojího lidu a loupěžných rytířů. Historické skicy, koláže a reportáže*. Praha : FELT technika, 1993
* *Kronika česko-bavorské hranice = Chronik der böhmisch-bayerischen Grenze, I.-V. díl*. Domažlice : Nakladatelství Českého lesa, 2001-2005. ISBN 80-86125-28-9
* *Páni ze Švamberka. Pětisetletá sága rodu s erbem labutě*. Domažlice : Nakladatelství Českého lesa, 2006. ISBN 80-86125-72-6
* *Hroznatovci a páni z Gutštejna*. Domažlice : Nakladatelství Českého lesa, 2009. ISBN 978-80-87316-02-3
* *Dobrohostové z Ronšperka a na Poběžovicích. Rod erbu berana*. Domažlice: Nakladatelství Českého lesa, 2013. ISBN 978-80-87316-31-3

## Referencie

## Zdroj
* 

Kategória:Českí historici
Mountfield HK

**Mountfield HK** (celým názvom: Mountfield Hradec Králové, a.s.) je český klub ľadového hokeja, ktorý sídli v Hradci Králové v Královohradeckom kraji a od sezóny 2013/14 pôsobí v Extralige, českej najvyššej súťaži ľadového hokeja. Klubové farby sú biela, červená, čierna a žltá. Partnerské kluby sú SC Marimex Kolín a HC Příbram.

Svoje domáce zápasy odohráva v zimnom štadióne Hradec Králové (ČPP aréne) pod Bielou vežou s kapacitou 6 890 divákov.

## História
Hokej sa v Hradci Králové hráva od roku 1925. Počas obdobia Česko-Slovenska nikdy nehral v najvyššej súťaži a väčšinu času strávil hraním v 1. ČNHL. Do českej Extraligy postúpil v jej prvom ročníku no hneď po sezóne v baráži vypadol. Následne hrával v prvej a neskôr v druhej lige. Istý čas pôsobil klub ako farma Pardubíc. Pred sezónou 2013/14 sa spoločnosť Mountfield rozhodla pre spory ukončiť spoluprácu s klubom z Českých Budějovíc a dohodla spoluprácu s prvoligovým klubom Královští lvi Hradec Králové. Ten od sezóny 2013/14 pôsobí v Extralige pod názvom Mountfield HK. 

## Názvy klubu
* 1925 - Bruslařský klub (BK) Hradec Králové
* 1941 - Bruslařský klub hockey (BKH) Hradec Králové
* 1945 - BK Hockey Slavia Hradec Králové
* 1948 - Sokol VČE Hradec Králové
* 1949 - ZSJ Škoda Hradec Králové
* 1950 - Škoda Hradec Králové
* 1952 - Spartak ZVÚ Hradec Králové
* 1953 - Spartak Hradec Králové
* 1976 - TJ Stadion Hradec Králové
* 1992 - HC Stadion Hradec Králové
* 1994 - HC Lev Hradec Králové
* 2000 - HC Hradec Králové a.s.
* 2002 - HC VČE Hradec Králové a.s.
* 2007 - HC VCES Hradec Králové a.s.
* 2012 - Královští lvi Hradec Králové a.s.
* 2013 - Mountfield HK a.s.

## Slávni hráči
* Radovan Biegl
* Jakub Nakládal
* Martin Hosták
* Patrik Martinec
* Tomáš Martinec
* Josef Marha
* Jan Hrdina

## Slováci v klube
* Peter Frühauf
* Tomáš Harant
* Peter Mikuš
* René Vydarený
* Rastislav Dej
* Jakub Suja
* Juraj Slafkovský

## Externé odkazy
* História klubu

Kategória:České hokejové kluby
Kategória:Šport v Hradci Králové
Peter O’Toole

**Peter Seamus Lorcan O’Toole**  (* 2. august 1932 – † 14. december 2013) bol írsky herec, osemkrát nominovaný na Oscara, držiteľ čestného Oscara, Emmy, Zlatého glóbusu a BAFTY.

## Životopis
### Detstvo
Narodil sa v roku 1932 podľa niektorých zdrojov v Connemare v Írsku, podľa iných v Leedse v Anglicku, kde aj vyrastal. Sám si nebol istý dátumom svojho narodenia, vo svojom životopise hovorí, že akceptuje ako svoj deň narodenia 2. august, hoci jeho írsky rodný list uvádza jún 1932. Matka Constance Jane bola škótskazdravotná sestra a otec Patrick Joseph írsky bookmaker. Bol vychovávaný ako katolík a navštevoval katolícku školu, kde bol preučený na praváka. Neskôr sa stal hrdým na svoj írsky pôvod a preto nosil vždy aspoň jeden zelený kus odevu. Herectvo vyštudoval na Royal Academy of Dramatic Art.

### Kariéra
Začínal ako divadelný herec v Bristole. V divadle pôsobil po celý život a v roku 1989 získal *Cenu Laurence Oliviera* za výkon v hre *Jeffrey Bernard is Unwell*.
V televízii debutoval v roku 1954, vo filme v roku 1959. Zlom v jeho kariére nastal, keď si ho režisér David Lean vybral do úlohy T E. Lawrence vo filme *[[Lawrence z Arábie (film)|Lawrence z Arábie]]* potom, ako Marlon Brando a Albert Finney odmietli účinkovanie vo filme. Tento jeho výkon mu vyniesol prvú z ôsmich nominácii na Oscara a magazín *Premiere* ho označil za najlepší herecký výkon všetkých čias.

Bol jedným z hŕstky hercov nominovaných na Oscara za stvárnenie rovnakej postavy v dvoch rôznych filmoch: kráľa Henricha II. vo filmoch *Becket* a *Lev v zime*. Ďalší traja sú Paul Newman, Bing Crosby a Al Pacino, ale iba O’Toole hral tú istú postavu v  úplne iných filmoch, ktoré spolu nesúviseli.

Za úlohu v minisérii *Jana z Arku* získal v roku *1999* Emmy. Stvárnil aj kráľa Priama vo filme *Trója*. V roku 2006 získal poslednú nomináciu na Oscara za úlohu vo filme *Venuša*. Svoj hlas prepožičal postave Antona Ega v animovanom filme *Ratatouille*.

10 júla 2012 oznámil ukončenie hereckej kariéry.

### Osobný život
V roku 1959 sa oženil s waleskou herečkou Siân Phillipsovou, s ktorou mal dve dcéry - Kate a Patriciu. Rozviedli sa v roku  1979. Phillipsová neskôr uviedla, že ju O’Toole poháňaný alkoholom mentálne týral a preto ho opustila. Spolu so svojou bývalou priateľkou, modelkou Karen Brownovou, mal syna Lorcana Patricka (*  1983).

## Filmografia (výber)

## Referencie

## Iné projekty

## Externé odkazy
* 
* 
*  
* Peter O'Toole na FDb.cz
* Peter O'Toole na Osobnosti.cz
* František Lukeš na sfd.sk 

## Zdroj

Kategória:Írski divadelní herci
Kategória:Írski filmoví herci
Kategória:Írski televízni herci
Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Držitelia ceny Emmy
Kategória:Držitelia Oscara za celoživotné dielo
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny Donatellov David
Kategória:Anglické osobnosti írskeho pôvodu
Václav Krška

**Václav Krška** (* 4. október 1900, Písek – † 17. november 1969, Praha) bol český scenárista, režisér a spisovateľ.

## Život
Išlo o jedného z klasických českých filmových tvorcov, ktorý sa, okrem iného, ​​programovo zameriaval na filmové adaptácie kvalitných literárnych diel. Okrem jeho vlastných diel to boli najmä filmy inšpirované dielom českého básnika Fráňu Šrámka, ďalej životopisné filmy (Bedřich Smetana, Josef Slavík a Mikoláš Aleš). Bol označovaný lichotivou prezývkou *básnik českého filmu*. Známe sú aj dva orientálne ladené rozprávkové koprodukčné snímky *Labakan* a *Legenda o lásce.*

Pochádzal z Písku a žil v neďalekej Heřmani, bol veľmi vzdelaný, sčítaný a kultivovaný, okrem svojej literárnej činnosti už od mladosti rád hrával a režíroval ochotnícke divadlo. V roku 1939 bola v okolí Písku sfilmovaná jeho kniha *Odcházeti s podzimem* pod názvom *Ohnivé léto*, na tomto filme pracoval prvýkrát ako pomocný režisér spoločne s Františkom Čápom. Tiež snímku *Kluci na řece* z roku 1944 natáčal v Písku. V rovnakom meste sa odohrávajú aj jeho umelecky najcennejšie filmy *[[Stříbrný vítr (film)|Stříbrný vítr]]* a *Měsíc nad řekou* natočené na motívy diel Fráňu Šrámka.

Bol homosexuál (možno to bol dôvod, prečo dal aj napriek námietke disciplinárnej komisie v roku 1952 šancu uplatniť sa vo filme Eduardovi Cupákovi, ktorý mal problémy kvôli svojej homosexuálnej orientácii). V knihe Martina C. Putnu (a kol.) *Homosexualita v dějinách české kultury* (2011) je celá jedna kapitola zaoberajúca sa práve Václavom Krškom a jeho obhajobou pred súdom po tom, ako bol obvinený z orálneho sexu s mužom. K činu sa priznal a obhajoval sa v duchu, že nerobil nič zlé, čo by mu jeho prirodzenosť nedovolila.

Václav Krška je pochovaný na Heřmanskom cintoríne, na jeho hrobke sa nachádza busta, ktorej autorom je český sochár Jan Kodet.

## Filmografia, výber

*1939 *Ohnivé léto* (pomocná réžia spoločne s Františkom Čápom)
*1941 *Noční motýl*
*1944 *Kluci na řece* (réžia spoločne s Jiřím Slavíčkom)
*1945 *Řeka čaruje*
*1947 *Až se vrátíš*
*1947 *Housle a sen*
*1949 *Revoluční rok 1848*
*1950 *Posel úsvitu*
*1951 *Mikoláš Aleš*
*1952 *Mladá léta*
*1953 *Měsíc nad řekou*
*1954 *Stříbrný vítr*
*1955 *Z mého života*
*1956 *Dalibor*
*1956 *Labakan*
*1956 *Legenda o lásce*

*1958 *Cesta zpátky*
*1958 *Zde jsou lvi*
*1960 *Osení*
*1961 *Kde řeky mají slunce*
*1964 *Komedie s klikou*
*1964 *Místo v houfu* (réžia poviedky *Optimista*)
*1966 *Poslední růže od Casanovy*
*1967 *Dívka se třemi velbloudy*
*1968 *Jarní vody*

### Televízia
*1964 *Shakespearovské monology*
*1965 *Odcházeti s podzimem*
*1965 *Polka jede do světa*
*1967 *Poupě*
*1969 *Popel*

## Externé odkazy
*
*České filmové nebe
*Životopis 

## Zdroj

Kategória:Českí filmoví režiséri
Kategória:Českí spisovatelia
Kategória:Osobnosti z Písku
Kategória:České LGBT osobnosti
Jitka Sluková

**Jitka Sluková** (* 22. november 1964 Tábor) je česká televízna moderátorka.

## Život
Vyrastala v Českej Lípe a od 13 rokov v Chebe. V mladosti sa venovala okrem iného aj gymnastike. 16 rokov žila s manželom Vilémom a má s ním syna Tomáša. Po roku 2000 sa rozviedla a v súčasnosti (júl 2011) žije s partnerkou, kondičné trénerkou Radkou.

Študovala špeciálnu pedagogiku, ale v tomto odbore nikdy nepracovala. Necelý rok pred Nežnou revolúciou začala pracovať ako regionálna reportérka Československej televízie. Potom pracovala v krajskom štúdiu televízie Nova v Chebe a neskôr uvádzala spravodajský program *Právě dnes*. Ako moderátorka pôsobila aj v Metropolitnom exprese na TV Galaxie a od mája 2000 v hlavnej spravodajskej relácii na TV 3. Následne pôsobila ako moderátorka spravodajstva na ČT24, striedala sa tiež s Janom Hrubešom na pozícii moderátorky relácie *Události v regionech*. V polovici októbra 2012 z Českej televízie na vlastnú žiadosť odišla, podľa svojho vyjadrenia nebola spokojná s podmienkami v televízii.

## Referencie

* 

Kategória:Českí moderátori
Kategória:České LGBT osobnosti
Bruce Vilanch

**Bruce Vilanch** (* 23. november 1948) je americký scenárista, skladateľ a herec. V zákulisí Hollywoodu je známy, ako "ten čo píše celebritám vtipy"; jeho kariéra zahŕňa štvorročnú scenáristickú prácu v game show *Hollywood Squares*. V roku 2000 účinkoval v svojej stand-up show s názvom *Bruce Vilanch: Almost Famous*.
 
V 80. rokoch 20. storočia Vilanch kolaboroval s Fredom Zarra (Madonna, Paul Simpson Connection) a Jacques Morali-m (Break Machine) na piesňach Village People a Earthy Kitt ("Where Is My Man"). Tieto piesne zaznamenali úspech predovšetkým v klubových scénach a rebríčkoch časopisu *Billboard*.

## Filmografia
### Ako scenárista
* 1976: *The Paul Lynde Halloween Special* (TV)
* 1977: *The Barry Manilow Special* (TV)
* 1978: *Bette Midler: Ol 'Red Hair Is Back* (TV)
* 1978: *The Star Wars Holiday Special* (TV)
* 1980: *Divine Madness!*
* 1987: *Funny, You Nechcem Look 200: A Constitutional Vaudeville* (TV)
* 1987: *Las Vegas: An All-Star 75th Anniversary* (TV)
* 1995: *1st Annual Screen Actors Guild Awards* (TV)
* 1995: *The 67th Annual Academy Awards* (TV)
* 1995: *TV Laughs at Life* (TV)
* 1996: *The 68th Annual Academy Awards* (TV)
* 1997: *Bette Midler in Concert: Diva Las Vegas* (TV)
* 1998: *Comic Relief VIII* (TV)
* 1999: *The 51st Annual Primetime Emmy Awards* (TV)
* 1999: *American Fashion Awards* (TV)
* 2000: *14th Annual American Comedy Awards* (TV)
* 2001: *15th Annual American Comedy Awards* (TV)
* 2003: *TV Land Awards: A Celebration of Classic TV* (TV)
* 2004: *The 58th Annual Tony Awards* (TV)

### Ako herec
* 1975: *Mahogany* : *návrhár*
* 1983: *Breathless* - *muž s peňaženkou*
* 1984: *Les Guerriers des étoiles* (*The Ice Pirates*) - *Wendon*
* 1984: *Santa Barbara* (TV seriál) - *hippie kňaz*
* 1986: *The Morning After* - *barman*
* 1988: *The Drifter* - *kuchár*
* 1989: *It Nearly wasn'ta Christmas* (TV) - *Philpot*
* 1991: *Fourth Story* (TV) - *predavač kvetov*
* 1992: *Love Can Be Murder* (TV) - *Bernie*
* 2001: *Circuit* - *Theater Stage Manager*
* 2010: *Oy Vey! My Son Is Gay!! - *Max**

## Ocenenia
Vilanch získal 2 ocenenia Emmy za svoju tvorbu (písaním vtipov a textu na obrazovku pre celebrity) a 4 ocenenia Emmy v kategórii *Outstanding Variety Show*. Jeho aktívne pôsobenie v boji proti AIDS vynieslo pochvaly u neziskových LGBTQ organizácií ako
* Los Angeles Shanti Foundation's Daniel P. Warner Service Award (1990)
* GLAAD Media's Stephen F. Kolzak Award (1997)
* Los Angeles Gay and Lesbian Center's Rand Schrader Distinguished Achievement Award (1998)
* Outfest Honors Award for contributions to gay and lesbian visibility (2002)
* AIDS Project Los Angeles Hero Award (2003)

## Referencie

* 

## Externé odkazy

Kategória:Osobnosti USA židovského pôvodu
Kategória:Scenáristi USA
Kategória:Komici USA
Kategória:Držitelia ceny Emmy
Podarké

**Podarké** alebo **Podarka** (*Podarké*) je v gréckej mytológii dcéra líbyjského kráľa Danaa a jeho manželky Pierie.
 
Podarké bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Podarke potom za manžela vybrali Oinea, syna Aigypta a jeho manželky Gorgo. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
 
## Referencie a bibliografia

Kategória:Postavy gréckej mytológie
Alhazen

**Alhazen** () (* 965 Basra – † 1040?, Káhira) bol arabský vedec, ktorý sa zaoberal astronómiou, optikou a matematikou.

## Život
Narodil sa v Basre v dnešnom Iraku. Študoval tu a v Bagdade. Káhirský panovník al-Hakim ho pozval do Egypta. Alhazen mal vymyslieť spôsob, vďaka ktorému by sa dalo predvídať a následne obmedziť záplavy spôsobené rozvodneným Nílom. To sa mu ale nepodarilo, preto predstieral, že sa zbláznil, aby tak ušiel istému trestu smrti. To mu však nezabránilo venovať sa prírodovedným štúdiám. Podarilo sa mu opraviť Aristotelove omyly. Napísal viac než 200 rozpráv o optike, astronómii a matematike.

V diele *Veľká optika* sa snažil vysvetliť problémy vnímania okolitého sveta, opísal tu fyzikálnu podstatu a vlastnosti svetla a tiež princíp, na základe ktorého sme schopní vidieť. V roku 1020 sa zaoberal lomom a odrazom svetla a šošovkami. Používal pri tom dosku s dierkou, pred ktorou vyrovnal sviečky. Ich obraz sa premietal na druhej strane dosky a zakrývaním sviečok zistil, že obraz ľavej sviečky sa premietne vpravo, z čoho odvodil, že svetlo sa šíri priamočiaro. Arabi používali v astronómii pri určovaní polohy Slnka alebo slnečných zatmení prístroj nazvaný neskôr camera obscura.

Vyvrátil niektoré chybné antické predstavy o videní a ukázal, že sa svetlo odráža od povrchu predmetov a vstupuje do nášho oka. Vykonával rad experimentov so šošovkami a tmavými komorami. Položil základy optiky.

V matematike prepojil algebru s geometriou.

Mal veľký vplyv na vývoj latinskej stredovekej a novovekej optiky a epistemológie (Roger Bacon, Witelo) až do Keplerovej doby.

## Referencie

## Iné projekty

## Zdroj

* 

Kategória:Matematici arabského pôvodu
Kategória:Autori náučnej literatúry arabského pôvodu
Kategória:Fyzici arabského pôvodu
Kategória:Astronómovia arabského pôvodu
Kategória:Narodenia v 965
Kategória:Úmrtia v 11. storočí
Kategória:Stredovekí astronómovia
Carl Ludwig Engel

náhľad|Kostol Liminka
[náhľad|[Katedrála evanjelickej cirkvi (Helsinki)|Katedrála v Helsinkách]] 
**Johann Carl Ludwig Engel** (* 3. júl 1778, Berlín – † 14. máj 1840, Helsinki) bol nemecko-fínsky architekt a maliar.

## Životopis
Carl Ludwig Engel bol synom berlínskeho staviteľa a v rokoch 18001804 študoval architektúru na miestnej stavebnej akadémii. Vstúpil do ruských služieb a v roku 1809 sa stal mestským staviteľom v Reval a potom šéfom stavebnej komisie vo vtedy ruských Helsinkách. V roku 1824 sa stal hlavným intendantom výstavby vo fínskom veľkovojvodstve.

Engel bol vedľa Aalta najvýznamnejším architektom vo Fínsku. Veľa jeho návrhov bolo dokončených alebo realizovaných až po jeho smrti.

## Dielo (výber)
* Kostol Sankt Marien, 1801 – 1804 
* Hvezdáreň, Turku, 1818
* Gazdovský dvor Moisio, Elimäki, 1820
* *Senátne námestie* v Helsinkách so zámkom štátnej rady 1822, hlavná budova univerzity 1832, Katedrála *(Tuomiokirkko)* 1830 – 1852 a univerzitná knižnica 1845
* Radnica, Lappeenranta, 1829
* Drevený kostol Kittilä, 1831
* Zvonica Ahlainen, 1832
* Radnica, Pori, 1839 bis 1841
* Radnica, Kokkola, 1841
* Kostol, Luumäki, 1845
* Zvonica kostola Hollola, Hollola, 1848
* Kostol Liminka, 1826
* Kostol Säkkijärvi (Karélia), 1833
* Katedrála Lapua, 1827
* Pošta a colnica Eckerö, Åland, 1828
* Ortodoxný kostol sv. Mikuláša, Suistamo (Karélia), 1844
* Katedrála Oulu, 1845
* Stavebné plány pre Turku (1828), Tampere (1830), Hämeenlinna (1831), Porvoo (1832), Jyväskylä (1833) a Mikkeli (1837)

## Literatúra
* Hans Junecke: Engel, Carl Ludwig. v: *Neue Deutsche Biographie (NDB).* diel 4. Duncker & Humblot, Berlin 1959, ISBN 3-428-00185-0, S. 505 f

## Iné projekty

## Externé odkazy
* Výstava vo Viedni  (Wiener Planungswerkstatt, 6. september - 2. október 2002)
* Carl Ludwig Engel a klasicistické Helsinki 

## Zdroj

Kategória:Fínski architekti
Kategória:Nemeckí architekti
Kategória:Osobnosti na fínskych poštových známkach
Kategória:Osobnosti z Berlína
Jaroslav Čejka

**Jaroslav Čejka** môže byť:

* český básnik a prozaik, pozri Jaroslav Čejka (básnik)
* český tanečník a herec - mím, pozri Jaroslav Čejka (herec)

Čejka, Jaroslav
Jaroslav Čejka (herec)

**Jaroslav Čejka** (* 22. júl 1936, Ostrava – † 11. október 2022, Praha) bol český tanečník a herec – mím.

Počas svojho života vystupoval v približne 20 českých filmoch. Medzi jeho najznámejšie herecké kúsky patria imitovanie správania sliepky, ktoré predvádzal aj na Silvestra v Československej televízii pod názvom *Pan Slepice*. Dobre imitoval aj americkú speváčku Tinu Turnerovú.

V roku 2007 dostal Cenu Thálie za celoživotné majstrovstvo v odbore tanec a balet.

Jaroslav Čejka bol gej a dlhoročne žil so svojou matkou, o ktorú sa až do jej úmrtia v roku 2008 vo veku 104 rokov staral.

## Filmografia
* *Kdyby tisíc klarinetů* (1964)
* *Alibi na vodě* (1965)
* *Lidé z maringotek* (1966)
* *Revue v mlze (*1966)
* *Pan Tau* (seriál) (1969)
* *Revue pro následníka trůnu* (1969)
* *Nevěsta* (1970)
* *F. L. Věk* (seriál) (1971)
* *Pan Tau v cirkusu* (1972)
* *Ukradená bitva* (1972)
* *Z pohádky do pohádky* (1972)
* *Trhák* (1980)
* *Poločas štěstí* (1984)
* *Gagman* (seriál) (1987)
* *O princezně Jasněnce a létajícím ševci* (1987)
* *Nebát se a nakrást* (1999)
* *Cyranův ostrov / Cyranův poloostrov* (seriál) (2008)
* *Pamětnice* (2009)

## Referencie

## Externé odkazy
* 

## Zdroj
* 

Kategória:Osobnosti z Ostravy
Kategória:Českí filmoví herci
Kategória:Českí televízni herci
Kategória:Českí komici
Kategória:Českí tanečníci
Kategória:Mímovia
Kategória:České LGBT osobnosti
Kategória:Držitelia Ceny Thálie
Jaroslav Čejka (básnik)

**Jaroslav Čejka** (* 26. október 1943 Praha) je český básnik, prozaik, dramatik a žurnalista.

## Biografia
Väčšinu svojho života býval v Prahe na Letnej (teraz na predmestí Prahy v Nupakách), žil a tvoril však tiež na svojej bývalej chate v Posázaví (Poříčko) a súčasnej chate v Českom Dube - Kněžičkách na Liberecku. Vyštudoval Stavebnú fakultu ČVUT. Pôsobil v nespočetnej rade povolaní - od robotníka (po tom, čo nebol z ideologických dôvodov prijatý na štúdiá) cez dramaturga a šéfredaktora (týždenník *Tvorba* a literárna príloha *Kmen*) až po vysoko postaveného kultúrno-politického činiteľa (pracovník ÚV KSČ na samom sklonku komunizmu). Ako šéfredaktor a neskôr kultúrnopolitický funkcionár presadzoval otvorenosť polemike s oficiálnou ideológiou, publikoval autorov predtým vytesnených a zaslúžil sa o.i. o uvoľnenie zakázaných filmov z cenzorského "trezoru". 
 
Veľkú časť svojho života venoval svojmu hlavnému koníčku - športovému rybárčeniu. Je druhýkrát ženatý, má 5 detí a 9 vnúčat.

## Bibliografia
Nižšie sú uvedené len diela vydané / hrané pod autorovým pravým menom. Chýba tu bibliografia nespočetných novinových statí a úplný súpis knižnej tvorby vydanej pod pseudonymami (prevažne detektívne novely). V tomto ohľade je (takmer) kompletná bibliografia, ktorú uvádza *Slovník české literatury* (pozri odkazy)

### Poézia
* *Encyklopedické heslo: láska*
* *Sentimenální lásky*
* *Veřejné tajemství*
* *Kniha přání a stížností*
* *Kapesní sbírka zákonů, vět a definic*
* *Čtení z ruky aneb Chiromantické básně*
* *Nejlepší léta našeho života*

### Próza
* *Zázračné těsto a další příběhy o rybách*
* *Noc s hlavatkou a další příběhy o rybách*
* *Satan a liška a další příběhy o houbách a o milování*
* *Lidé, čas a zvířata*
* *Lásky z internetu*
* *Aparát aneb Soumrak polobohů*
* *Hotelové povídky*
* *Ryby táhnou proti proudu*
* *Kulisáci*
* *Milování se lví ozvěnou*
* *Odcizená krajina*
* *Prosranej život*
* *Most přes řeku zapomění*

Ďalej podľa Slovníka českej literatúry je Čejka autorom mnohých prozaických diel vydaných pod pseudonymom, napríklad:
* *Klub globálních bezdomovců* (pod pseudonymom Jeroným Dubský)
* *Soukromé bludiště* (pod pseudonymom Michal Fieber - ocenené ako najlepšia detektívka roka 2010)

### Divadelné hry
* *Na kůži se neumírá*
* *Pavučina*
* *Oboustranná past*

## Referencie

* 

## Externé odkazy
* Profil autora Jaroslava Čejku v Britských listoch
* Heslo Jaroslav Čejka v Slovníku českej literatúry
* Rozhovor prevažne o Čejkovom pôsobení ako funkcionára UV KSČ 

Kategória:Českí básnici
Kategória:Českí dramatici
Kategória:Českí novinári
Kategória:Členovia KSČ/KSS
Kategória:Absolventi Českého vysokého učení technického
Ivo Niederle

**Ivo Niederle** (* 26. december 1929, Praha – † 8. január 2021, Praha) bol český herec, konferenciér, moderátor a komentátor.

V roku 1953 absolvoval štúdium herectva na pražskej DAMU, do roku 1957 hral v oblastnom divadle v Tepliciach, od roku 1957 pôsobil vo Werichovom Divadle ABC, ktoré bolo v roku 1962 presunuté pod Městská divadla pražská, kde hral až do roku 1991, kedy odišiel do dôchodku.

Počas svojho života stvárnil mnoho desiatok filmových a televíznych úloh, išlo ale vždy o menšie úlohy (vedľajšie aj epizódne). Vďaka dobrej znalosti cudzích jazykov (angličtina) sa uplatnil aj v zahraničných filmoch, pracoval aj ako televízny komentátor, konferenciér a moderátor.

## Referencie


## Externé odkazy
* 
* 

## Zdroj
* 

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí televízni moderátori
Kategória:Osobnosti z Prahy
Ernst Niekisch

**Ernst Niekisch** (* 23. máj 1889, Trzebnica, Prusko - † 27. máj 1967, Západný Berlín, Západné Nemecko) bol nemecký ľavicový politik a žurnalista, teoretik nacionálneho boľševizmu.

## Životopis
Narodil sa v Trzebnici. V roku 1917 sa pripojil k nezávislej Sociálno demokratickej strane Nemecka. Aktívne sa podieľal na bavorskej revolúcii. Bol uväznený v Niederschönenfeld, počas všeobecnej amnestie však bol prepustený. V roku 1926 sa stal hlavným editorom novín *Widerstand* (Odpor). V roku 1937 bol uväznený Gestapom. O dva roky neskôr bol za vlastizradu odsúdený na doživotie. Po vojne vstúpil do SED, ale po východonemeckom povstaní začal byť voči nej kritický, vystúpil z nej a v roku 1963 presídlil do Západného Nemecka.

## Dielo
* *Der Weg der deutschen Arbeiterschaft zum Staat*. Verlag der Neuen Gesellschaft, Berlín 1925
* *Grundfragen deutscher Außenpolitik*. Verlag der Neuen Gesellschaft, Berlín 1925
* *Gedanken über deutsche Politik*. Widerstands-Verlag, Drážďany 1929
* *Politik und Idee*. [Erweiterung eines Vortrags]. Widerstands-Verlag Anna Niekisch, Drážďany 1929 
* *Entscheidung*. Widerstands-Verlag, Berlín 1930
* *Der politische Raum deutschen Widerstandes*. Widerstands-Verlag, Berlín 1931
* *Hitler - ein deutsches Verhängnis*. Zeichnungen von A. Paul Weber. Widerstands-Verlag, Berlín 1932
* *Im Dickicht der pakt*. Widerstands-Verlag, Berlín 1935
* *Die dritte Imperiale Figur*. Widerstands-Verlag 1935
* *Deutsche Daseinsverfehlung*. Aufbau-Verlag Berlín 1946, 3. vydanie Fölbach Verlag, Koblenz 1990, ISBN 3-923532-05-9
* *Das Reich der niederen Dämonen*. [Eine Analyse des Nationalsozialismus]. Rowohlt, Hamburg 1953
* *Gewagtes Leben. Begegnungen und Begebnisse*. Kiepenheuer & Witsch, Köln a Berlin 1958 
* *Die Freunde und der Freund. [[Joseph E. Drexel]] zum 70. Geburtstag, 6. Juni 1966*. Verlag Nürnberger Presse, Nürnberg 1966
* *Erinnerungen eines deutschen Revolutionärs*. Verlag Wissenschaft und Politik, Köln
** Diel 1: *Gewagtes Leben 1889-1945*. 1974, ISBN 3-8046-8485-8 
** Diel 2: *Gegen den Strom 1945-1967*. 1974, ISBN 3-8046-8486-6
* *Widerstand. Ausgewählte Aufsätze aus den "Blättern für Sozialistische und nationalrevolutionäre Politik"* vydal Uwe Sauermann, Sinus-Verlag, Krefeld 1982, Neuauflage: Verlag der Deutschen Stimme, Riesa ca. 2002

## Iné projekty

## Externé odkazy
* Čiernobieli - Osobnosti 

## Zdroj

Kategória:Nemeckí politici
Albert Lebrun

**Albert Lebrun** (* 29. august 1871, Mercy-le-Haut, Francúzsko – † 6. marec 1950, Paríž) bol francúzsky politik a 15. prezident Francúzska v rokoch 1932 až 1940 a posledný prezident Tretej republiky. Bol členom stredopravej Demokraticko-republikánskej aliancie (ARD).

10. júla 1940 po porážke francúzskych vojsk nacistickým Nemeckom, Lebrun prijal ústavný zákon z 10. júla 1940 umožňujúci premiérovi Pétainovi vyhlásiť novú ústavu. 11. júla Lebruna nahradil Pétain, hoci Lebrun nikdy oficiálne ako hlava štátu neodstúpil. Následne 15. júla utiekol pred nacistami do Vizille (Isère). Tu ho 27. augusta 1943 zatkli a držali v zajatí na zámku Itter v Tirolsku. 10. októbra 1943 mu bolo umožnené vrátiť sa do Vizille kvôli zlému zdravotnému stavu. Naďalej však bol držaný pod neustálym dohľadom.

Po tom čo Spojenci oslobodili väčšinu Francúzska sa Lebrun 9. augusta 1944 stretol s de Gaulleom. Uznal jeho vedúcu pozíciu a povedal, že ako prezident nemohol formálne odstúpiť, pretože rozpustenie Národného zhromaždenia spôsobilo, že nezostal nikto, kto by mohol formálne prijať jeho rezignáciu.

Po vojne, Lebrun žil na dôchodku. Zomrel na zápal pľúc v Paríži 6. marca 1950 po dlhotrvajúcej chorobe.

## Iné projekty

## Zdroj

Kategória:Prezidenti Francúzska
Kategória:Absolventi École Polytechnique
Kategória:Francúzske osobnosti druhej svetovej vojny
Kategória:Úmrtia na pneumóniu
Insolence

**Insolence** je americká nu metalová skupina, ktorá vznika v roku 1995 v San José v Kalifornii. Do svojej tvorby začleňuje prvky rapu, reggae a hardcoru.

## Členovia
* Mark Herman - vokály, MC
* Billy Rosenthal ako Mecha 1 - vokály (reggae), perkusie
* Michael Rowan - gitara
* Clint Westwood - basová gitara
* Kevin "The Guch" - bicie
* Ichy - turntabling a sampler

## Former members
* Ron Tanaguchi - vokály
* Jerry M. Delalo aka Da Hermit - turntabling a sampler
* Paul Perry - basová gitara
* Armando Cardenas - bicie
* Joey Ruiz - gitara

## Diskografia
***Vicious Circle (1995)**
*# Revenge
*# Life No More
*# Mind fuct
*# Threatened/Biolence
*# One Gided Mind
*# Chaotic Visions
*# Twisted Thoughts
*# Wasted Youth

***Within (1997)**
*# Front
*# 1 x Zero
*# Casualties
*# Runaway
*# Within
*# Weapon Of Rage
*# Insolence (Terrorists)
*# Lies
*# Words Of Hate
*# Betrayed
*# Inhumane
*# Old World

***Universal (1998)**
*# Theory
*# Sick
*# Built To Suffer
*# Trava
*# Bankrupt
*# Can't Wake Up
*# De Tox
*# Thought You Knew
*# Quest
*# Lifted
*# Distance
*# Genocide

***Terrorists (1999)**
*# Desolate World
*# Intersections
*# Mental Mental
*# Can't Wake Up (Remix)
*# Operation Apprehension
*# Distance (Remix)
*# Insolence Terrorists (Remix)
*# Quest (Remix)
*# Hold Tight
*# Gods of Space

***Poisonous Philosophy (2000)**
*# Gaffled
*# 3rd I Satellite
*# Head 2 Head
*# Natural High
*# Terrorist Dub
*# Poisonous Philosophy
*# Mad Science
*# Last Rights
*# Jump Up
*# Level 1
*# Revolution
*# Sativa
*# Invasion

***Revolution (2001)**
*# Death Threat
*# Head 2 Head
*# Poison Well (objavila sa vo filme *[[Formula!]]*)
*# Natural High
*# Revolution
*# 1-2, 1-2 (feat. Sen Dog)
*# Lifted
*# Game Over
*# Get Up
*# Mad Science II
*# Detox
*# Sick
*# Break Down
*# Sativa
*# Front (Japanese bonus track)

***Insolence EP (2003)**
*# Downfall
*# Hater
*# So Long
*# Girl
*# Revolt

***Stand Strong (2003)**
*# Operation Irie
*# Rude Boy
*# Underground
*# No More Lies
*# Revolt
*# Downfall
*# Stand Strong
*# Put Down You Gun
*# Girl
*# So Long
*# Fuck Off
*# Heart And Soul
*# Hater
*# So Long (Radio Version)

* **Audio War (2007)**
*# Danger
*# Megumi
*# Kobra Kai
*# Blue Sky (feat. Kanetic Source)
*# Liberation
*# Kyodai
*# Socialator
*# Yoga Fire
*# Josua
*# Shine
*# B.M.D.
*# Rezistance (Japanese bonus track)

* **Uprising EP (2008)**
*# Uprising
*# Today
*# Ichy the Killer
*# Lifted [Remix]

* **Beats Not Bombs (2008)**
*# Beats Not Bombs
*# Yoga Fuego

***Project Konflict (2010)**
*# Coup De Tat
*# Molotov
*# Ashita
*# Politician
*# Falling Down
*# System Crash
*# Konflict Of Interest (feat. Dirtbag Dan)
*# Modern Vampires
*# Syncronize
*# Resist
*# Project Konflict
*# New World
*# God Wind (Japonská bonusová skladba)

## Videografia
* Poison Well
* Operation Irie
* Danger
* Blue Sky (režírovaný Rorym Campbellom a Danom Martinezom)
* Molotov

## Referencie

## Zdroj

Kategória:Hudobné skupiny z 1995
Kategória:Šestice v hudbe
Kategória:Numetalové hudobné skupiny USA
Jiří Berkovec

PhDr. **Jiří Berkovec** (* 22. júl 1922, Plzeň - † 11. november 2008, Praha) bol český hudobný skladateľ a publicista, spisovateľ, učiteľ.

## Životopis
Po základnej a strednej škole absolvoval štúdium Filozofickej fakulty Karlovej univerzity, odbor hudobnej vedy, filozofie a psychológie. V roku 1948 ukončil v Prahe úspešne ďalšie štúdium hudby na konzervatóriu. V rokoch 1949 až 1965 bol zamestnaný v Československom rozhlase. V rokoch 1952 - 1957 prednášal na Katedre hudobných vied UK, sčasti súbežne so svojím zamestnaním v rozhlase. V rokoch 1965 až 1976 bol zamestnaný v hudobnom vydavateľstve Supraphon. Od roku 1976 do roku 1982 bol zamestnanec Divadelného ústavu v Prahe. Bol tiež čestným členom *Spoločnosti Jana Jakuba Ryby* v Rožmitále. Pohreb mal v Prahe na Olšanoch.

## Dielo
Počas svojej práce sa venoval skladateľskej práci a písaniu odborných prác, najmä z českej hudobnej histórie. Je autorom prác o hudobných osobnostiach českých dejín, napr. o Antonínovi Dvořákovi. Mimo to napísal aj niekoľko sci-fi poviedok v zbierke *Akcia Lyra*, z ktorých jedna (*Autosonido*) bola sfilmovaná Československou televíziou.. *Akcia Lyra* bola vydaná aj na Ukrajine. Sám autor tieto poviedky považuje ako okrajovú záležitosť svojej tvorby, ktorej ťažisko je v oblasti hudby.

### Vydané knihy
* *Akce Lyra* (1966)
* *Antonín Dvořák* (1969)
* *Život plný hudby* (1996)

### Hudobné dielo
* *Krakatit*  (1961) 
* *Kosmická raketa* (1961) 
* *Letíme ke hvězdám* (1962)

## Referencie


## Externé odkazy
*Berkovec na webe SF
*Berkovec na webe Legie( )
*Článok o úmrtí 

## Zdroj
* 

Kategória:Českí spisovatelia
Kategória:Českí spisovatelia science-fiction
Kategória:Českí skladatelia modernej hudby
Kategória:Osobnosti z Plzne
Kategória:Absolventi Filozofickej fakulty Karlovej univerzity
Mékisteus

**Mékisteus** (*Mékisteus*) môže byť v gréckej mytológii:
*syn argejského kráľa Talaa, pozri Mékisteus (syn Talaa)
*achájsky bojovník v trójskej vojne, pozri Mékisteus (trójska vojna)